Ganet eo bet Charles Darwin en ur familh troet ouzh ar skiantoù hag ar preder. E dadoù-kozh, Erasmus Darwin ha Josiah Wedgwood a oa izili al Lunar Society (Kevarzhe al Loar) a vode meur a den skiant pe prederour. Erasmus Darwin a droas Carl Linné hag e roas anvioù saoznek da veur a blantenn. Ur mezeg e oa e dad, Robert, hag e reas Charles daou vloavezh studi war ar vezekniezh  . Pempvet bugel Robert hag Emma Wedgwood e oa Charles Darwin ha e chellas kaout ur bugaleaj digudenn pa chelle e dad tennañ archant a-walch diouzh e vicher mezeg e Shrewsbury. Pa oa bugel e plije da Charles dastum karregadoù ha danvezioù a bep seurt. Ouzhpenn-se e chellas marchegañ koulz ha chaseal, ar pezh a lakaas anezhañ da vezañ kizidik ouzh traoù an endro.  Pa voe 16 vloaz e voe kaset dober e studi mezekniezh en Edimboro (Bro-Skos), met ne chellas ket gouzañv an doare studiañ hag ivez ar gwad o flistrañ pa veze diskejet al loened. Kavout a reas plijusoch mont da dastum loenigoù-mor war an aod ha kinnig e dizoloadennoù er Plinian Society. Deskiñ a reas ivez plouzañ krechen gant un den du, John Edmonstone, ar pezh a lakaas anezhañ kizidik da sevenadur Suamerika ha da gevatalded hag heñvelded an dud.  Pa ne blije ket mui da Charles mont da vezeg e kinnigas e dad ma z aio da veleg anglikan en ur ober e studioù e Skol-Veur Cambridge e 1827.